கிழக்கு மாகாணத்தில் தமிழ் அதிகாரிகள் மீதான திட்டமிட்ட அடக்கு முறைகள் மிகவும் வேகமாக அதிகரிக்கப்பட்டு வருகின்றது. கிழக்கு மாகாணத்தில் உள்ள தமிழ் அதிகாரிகளை மாகாண சபையில் உயர் பீடங்களுக்கு கொண்டு செல்வதற்கு கடந்த காலங்களில் பல தடைகள் இருந்தும் அவற்றினைத் தாண்டி எமது தலைவர் சி.சந்திரகாந்தன் கிழக்கு மாகாண சபை முதலமைச்சராக இருந்த காலத்தில் அன்றைய மாகாண சபையின் உதவியுடன் சிரமத்தின் மத்தியில் பல தமிழ் அதிகாரிகள் மட்டக்களப்பு,திருகோணமலை,அம்பாறையிலிருந்துஉள்வாங்கப்பட்டிருந்தனர்.அதுமட்டுமன்;றி பல தகமைகளோடு உரிய இடம் கிடைக்காமல் இருந்த தமிழ் பேசும் அதிகாரிகளுக்கு கிழக்கு மாகாண சபையின் உதயத்தின் பின்னர்தான் உரிய பதவி உயர்வுகளும் கிடைக்கப்பெற்றது.ஆனால் தற்போதைய நிலையில் கிழக்கு மாகாண உயர் பதவிகளில் இருக்கும் தமிழ் அதிகாரிகள் பழி தீர்க்கப்படுகின்றனர் இன் நிலை நிறுத்தப்பட வேண்டிய ஒன்றாகும் என கிழக்கு மாகாண சபையின் முன்னாள் உறுப்பினர் தமிழ்மக்கள் விடுதலைப்புலிகள் கட்சியின் பெதுச் செயலானருமான பூ.பிரசாந்தன் தெரிவித்தார்.